**סימננו: 101/13**

**אל:**

**גב' מיקי אלקיים**

**ע. פסיכאטר מחוזי לבקרה**

שלום רב,

**הנדון: בדיקת מרפאת השיניים ושרות רפואת השיניים בבי"ח "שער מנשה" מיום 22.5.13.**

ביום 27.12.12 קוימה בקורת במרפאת השיניים של ביה"ח שער מנשה ובין השאר זומנו מטופלים אשר סיימו את הטפול עפ"י הודעות הרופא.

בדו"ח הבקורת צוינו מספר נקודות שהיה בהן משום דופי באיכות הטיפולים ביניהן:

* איכות ירודה של טיפולי שרש.
* אי בצוע צילומי אבחנה מתאימים לזיהוי עששת.
* אי בצוע הדרכות לתחזוקת הפה והשיניים ולשמירת הגיינה תקינה.
* התעלמות מנגעי עששת בולטים לעין.

הנושא הועלה והוצג בפני ד"ר גרינשפון וזכה להתייחסות מיידית, רופא השיניים הוחלף וכיום מתפקד במרפאה רופא שיניים בוגר ביה"ס לרפ"וש בירושלים ד"ר פרנסיס עארף. הוא מטפל יום אחד בשבוע מ 9:00 עד 16:00 ומקבל 10-12 מטופלים ביום.

על אף העובדה שלא נכח ביום הבדיקה, גישתו הטפולית השונה נכרת מבדיקת תיקי המטופלים ובכך ניכר שיפור משמעותי לעומת העבר.

כמו כן, הובטח שתוכנס למערכת שינננית עפ"י המלצתנו, אשר תתפקד אף היא יום בשבוע, שירות שיש לו חשיבות רבה באשר לטיפול המונע.

יצוין עוד השירות המעולה של אחות מקשרת בין ביה"ח למרפאת השיניים היודעת למיין את המטופלים עפ"י התנהגותם ויכולתם לקבל טפולים שקומיים דוגמת תותבות נשלפות במידת הצורך. בעבר מצאנו מקרים לא מעטים שטפול שיקומי זה הסתיים בהשלכת התותבות על אף השקעת הזמן והעבודה, כשמטפולים שאינם מתאימים מבחינת התנהגותם, לא שיתפו פעולה בסוג כזה של טפולים.

האחות המקשרת הנוכחית גב' סופי אדרי עשתה עבודה מצוינת והיא עומדת לפרוש ומקומה תמלא גב' וויאן פילשטינסקי.

בדיקת רשומות שנבחרו באופן מקרי, הציגה שיפור רב בהתייחסות הרישומים והטיפולים.

יש לציין את העובדה המבורכת שהאנמנזה הרפואית המלאה של המטופלים מועברת ישירות מהמחלקה למרפאת השיניים.

מכיוון שתבניות הטפול ותצלומי הרנטגן הרלוונטיים מועברים לאישור של ד"ר מסרווה בירושלים, מומלץ להכין חותמת אשר תציין : **תבנית טפולים+תצלום הועברו לאישור** ההפניה תשא תאריך. הטבעת החותמת תתן כסוי לכך שהתצלום אינו נמצא זמנית בתיק הרפואי.

**סיכום:** שיפור ניכר בתפקוד מרפאת השיניים והבשורה על הוספת שיננית תהווה נקודת מפנה מבורכת בנושא התחזוקה והמניעה.

בברכה,

**ד"ר משה גורדון**

 **רופא השיניים המחוזי**

**העתק: ד"ר מירז רמי, פסיכאטר מחוזי.**

 **גב' קהלני מיכל**

 **ד"ר גרינשפון אלכסנדר – מנהל ביה"ח**

 **פרופ' רשפון שמואל**

**I:\2013\101-13.docx**